**Получих протокола на дата: 02.05.2017 г.**

 **Утвърдил:**

 **Кмет на Община Русе: /ПП/**

 **/ПЛАМЕН СТОИЛОВ/**

**П Р О Т О К О Л**

Днес, 20.04.2017 год. в 14:00 часа комисия, назначена със Заповед № РД-01-771 от 04.04.2017 год. на Кмета на Община Русе в състав:

**Председател:** инж Пламена Пасева – Главен експерт дирекция „ЕР“;

**Членове:** инж. Лилия Пъргова – Главен експерт отдел „ТИИК”;

 Милена Трифонова – Главен юрисконсулт отдел „ПНО“;

 **Секретар:** Камен Христов – Главен експерт отдел „ОП”;

се събра на работно заседание за отваряне и разглеждане на постъпилите допълнителни документи, изискани с изпращането на протокол №1, след което разглеждане на техническите предложения и извършване на оценка и класиране.

В указания срок са постъпили допълнителни документи, заведени както следва:

вх. № 30-1019-13#1 от 31.03.2017 г. от „ЛАЗАРЕТА - А“ ЕООД;

 вх. № 30-1019-13#2 от 03.04.2017 г. от „МИК БИЛД РУСЕ“ ЕООД;

 вх. № 30-1019-13#3 от 04.04.2017 г. от „БУЛСТРОЙ“ ООД;

 вх. № 30-1019-13#4 от 05.04.2017 г. от „ДУНАВ“ АД;

 вх. № 30-1019-13#5 от 06.04.2017 г. от „ДЖИ ТИ ЕР ГРУП“ ООД;

 вх. № 30-4378-1 от 10.04.2017 г. от ЕТ „АС-СТРОЙ-ЯНКО СЛАВЧЕВ“.

Видно от датите на постъпване и обратните разписки от получаването на протокол №1, всички участници са спазили указания срок и се пристъпи към разглеждане и обсъждане.

**„ЛАЗАРЕТА - А“ ЕООД:**

Участникът е представил удостоверение от Българска стопанска камара за предлагания експерт, касаещо завършено обучение по здравословни и безопасни условия на труд, съгласно Наредба РД-07-2 от 2009 г., на длъжностните лица в предприятията по чл.6, т.1, 2, 3 и 4.

**„МИК БИЛД РУСЕ“ ЕООД:**

Представени са следните документи:

Списък по образец №9 на персонала, който ще изпълнява поръчката за позиции – технически ръководител, специалист ОВК/ОВИ, експерт контрол на качеството, експерт здравословни и безопасни условия на труд;

Удостоверение от Елина – 97 ЕООД за завършено обучение по безопасност и здраве при работа на основание Наредба РД-07-2 от 16 Декември 2009 г., за условията и реда за провеждане на периодично обучение и инструктаж на работниците и служителите по правилата за осигуряване на здравословни и безопасни условия на труд – чл.6, ал.1, т.2, чл.6, ал.1, т.3.

Диплом за завършено висше образование по специалност строителство на сгради и съоръжения и приложение към нея.

Удостоверение от Териториална организация на НТС – Русе, Център за професионално обучение за успешно завършено обучение по контрол на качеството на изпълнение на строителството и за съответствие на влаганите в строежите строителни продукти със съществените изисквания за безопасност;

Диплом за завършено висше образование по специалност железопътно строителство и диплом за средно образование по специалност строителство и архитектура;

Диплом за завършено висше образование по специалност промишлено и гражданско строителство и диплом за завършено образование по специалност „топлогазоснабдяване и вентилация“;

Декларации за ангажираност на експертите за експерт „здравословни и безопасни условия на труд“ и експерт „контрол на качеството“

**„БУЛСТРОЙ“ ООД**

Представен е Списък по образец №9 на персонала, който ще изпълнява поръчката.

**„ДУНАВ“ АД**

Представен е Сертификат от ЦПО „Кольо Фичето“ за завършено обучение за координатор по безопасност и здраве в строителството на основание Наредба РД-07-2 от 16. Декември 2009 г., за условията и реда за провеждане на периодично обучение и инструктаж на работниците и служителите по правилата за осигуряване на здравословни и безопасни условия на труд

**„ДЖИ ТИ ЕР ГРУП“ ООД**

Представени са следните документи:

Списък по образец №9 на персонала, който ще изпълнява поръчката

Декларация за ангажираност на експерт за функция „технически ръководител“;

Диплом за завършено висше образование по специалност „геодезия“ и диплом за средно образование по специалност „строителство и архитектура“;

Копие на трудова книжка

**ЕТ „АС-СТРОЙ-ЯНКО СЛАВЧЕВ“**

**Представени са следните документи:**

Списък по образец №9 на персонала, който ще изпълнява поръчката

Декларация за ангажираност на експерт за „специалист координатор по безопасни условия на труд“;

Диплом за завършено висше образование по специалност „строителство на сгради и съоръжения“;

Удостоверение за прослужено време;

Удостоверение от „ООЗ – СТМ“ ЕООД – Самоков за проведено ежегодно обучение по здравословни и безопасни условия на труд, съгласно Наредба РД-07-2 от 2009 за обучението на длъжностните лица и специализираните служби в предприятията. Декември 2009 г.

След разглеждане на представените документи за съответствието им с изискванията на възложителя, се взеха следните решения:

**„ЛАЗАРЕТА - А“ ЕООД** - Приложена е допълнителна информация, с която са отстранени непълноти и несъответствия, съгласно констатациите, отразени в протокол №1 и отговаря на поставените изисквания към критериите за подбор и се допуска до разглеждане на техническото предложение.

**„МИК БИЛД РУСЕ“ ЕООД** се предлага за отстраняване на основание чл.107, т. 1 от ЗОП, субсидиарно приложим с оглед нормата на чл. 195 от ЗОП. **Мотиви:** За предложеното лице за експерт „технически ръководител“ не е доказан притежаван 5 г. опит като ръководител в областта на строителството. Комисията приема описания опит от 01.02.2013 г. до момента за отговарящ на изискуемия, но не признава посочения от 10.01.2010 до 31.01.2013 г. за такъв. В списъка по образец №9 е посочено, че в периода 2010 – 2013 експертът е работил като технически ръководител и са изброени изпълняваните функции – изработване на проекти, координиране на строителната дейност. Комисията счита, че изпълняваните задължения за този период не съответства на дейността „ръководител в областта на строителството“.

**„БУЛСТРОЙ“ ООД -** Приложена е допълнителна информация, с която са отстранени непълноти и несъответствия, съгласно констатациите, отразени в протокол №1. Участникът отговаря на поставените изисквания към критериите за подбор, и се допуска до разглеждане на техническото предложение.

**„ДУНАВ“ АД -** Приложена е допълнителна информация, с която са отстранени непълноти и несъответствия, съгласно констатациите, отразени в протокол №1. Участникът отговаря на поставените изисквания към критериите за подбор, и се допуска до разглеждане на техническото предложение.

**„ДЖИ ТИ ЕР ГРУП“ ООД -** Приложена е допълнителна информация, с която са отстранени непълноти и несъответствия, съгласно констатациите, отразени в протокол №1. Участникът отговаря на поставените изисквания към критериите за подбор, и се допуска до разглеждане на техническото предложение.

**ЕТ „АС-СТРОЙ-ЯНКО СЛАВЧЕВ“ -** Приложена е допълнителна информация, с която са отстранени непълноти и несъответствия, съгласно констатациите, отразени в протокол №1. Участникът отговаря на поставените изисквания към критериите за подбор, и се допуска до разглеждане на техническото предложение.

Пристъпи се към разглеждане на техническите предложения и приложените към тях линейни графици. При извършения преглед, при някои участници се констатираха несъответствия с изискванията на възложителя:

**„ЛАЗАРЕТА - А“ ЕООД** предлага срок за изпълнение – 10 к. дни.

След запознаване с графика за изпълнение на СМР се установи следното:

1. На база приети ниски разходни норми за труд и завишен брой работници са получени ниски стойности на времетраене на отделните позиции. Всички изчисления за човекочасове, човекодни и календарни дни са закръглени по начин, водещ до следните несъответствия:

Част Подмяна на дограма

- за Позиции 4,5,6,7, 8 и 16 са предвидени 0 /нула/ дни за изпълнение;

Част Подмяна дограма в общите части на сградата

-за позиции 3,4,6,7и 8 са предвидени 0 /нула/ дни за изпълнение;

Част Топлинно изолиране на външни стени

-за позиции 4,5,8,9,11,12,13,15,17,18,21 и 23 са предвидени 0 /нула/ дни за изпълнение;

Част Топлинно изолиране на покрив

-за позиции 3,4,5,6,7,11,15,16,26,27,28,32и 33 са предвидени 0 /нула/ дни за изпълнение;

Част Топлинно изолиране на таван остъклени тераси

-за позиции 1 и 3 са предвидени 0 /нула/ дни за изпълнение;

Част Топлинно изолиране на под към външен въздух на остъклени тераси

-за позиция 1 са предвидени 0 /нула/ дни са изпълнение;

*В заключение: За 39 позиции предвиденото време за изпълнение е 0 дни или всяка от тези операции ще е с продължителност няколко часа, което не може да се осигури дори при идеална организация на обекта.*

2. В един и същ ден едновременно ще се изпълнят следните СМР:

- Направа дъсчена конструкция частично-1.5м3;

-Направа дъсчена обшивка частично – 181м2;

-Полагане битумизирана мушама – 181м2;

-Направа летвена скара за керемиди - половината на 181м2 /според график 181м2 за 2 дена/;

- Покриване с керемиди – половината на 181м2 /според график 181м2 за 2 дена/.

*Тези операции са технологично последователни. Изпълнението на такива количества СМР за един ден е технически и технологично невъзможно.*

3.От графика е видно, че максималният брой работници в една смяна е 83 броя, от които 56 работника ще работят на фасадите*.*

*При такова струпване на работна ръка на сравнително малък обект не може да се осигури спазването на* ***Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи.***

4. Демонтажните работи на покрива по т.3, 4,5,6, 7 и 8 са предвидени на 3-тия ден, а свалянето на отпадъци и материалите от демонтажа по същите точки - на 2-рия ден.

5. В разработения график няма резерв от време за:

- Организация на временна база и подготвителни работи,

- Приемане на скритите работи от строителния надзор,

- Осигуряване достъп за работа в жилищата на собствениците,

- Изпълнение на СМР за непредвидените и регламентирани до 10% разходи,

- Почистване на обекта, отстраняване на забележки и предаване на Възложителя.

Поради констатираните несъответствия и недостатъци в графика, комисията преценява, че същият не осигурява качествено изпълнение на СМР, не гарантира безопасните условия на труд за работниците и безопасността и спокойствието на живущите, изкуствено е занижено времето за изпълнение и показаното времетраене не може да бъде спазено. Линейният график не отговаря на техническите изисквания на Възложителя и„Лазарета-А“ЕООД **се** предлага за отстраняване на основание чл.107, т. 2, б. „а“ и „б“ от ЗОП, субсидиарно приложим с оглед нормата на чл. 195 от ЗОП.

**„БУЛСТРОЙ“ ООД** предлага срок за изпълнение - 46 к. дни.

При разглеждане на приложения линеен график се установи, че не са предвидени всички дейности, съгласно количествената сметка – топлинно изолиране на таван и остъклени тераси и топлинно изолиране на под към външен въздух на остъклени тераси, т.е. не е посочена тяхната продължителност и липсва информация дали тяхното изпълнение е включено в предложения срок. Във връзка с това се предлага за отстраняване на основание чл.107, т. 2, б. „а“ от ЗОП, субсидиарно приложим с оглед нормата на чл. 195 от ЗОП.

**„ДУНАВ“ АД** предлага срок за изпълнение – 42 к. дни.

Комисията не откри несъответствия и недостатъци в техническото предложение и приложения линеен график и участника се допуска до оценка и класиране.

**„ДЖИ ТИ ЕР ГРУП“ ООД** предлага срок за изпълнение - 45 к. дни.

Комисията не откри несъответствия и недостатъци в техническото предложение и приложения линеен график и участника се допуска до оценка и класиране

**ЕТ „АС-СТРОЙ-ЯНКО СЛАВЧЕВ“** предлага срок за изпълнение - 15 к. дни.

След запознаване с графика за изпълнение на СМР се установи следното:

1. На база приети ниски разходни норми за труд и завишен брой работници са получени ниски стойности на времетраене на отделните позиции.
2. В един и същ период от 3-ти до 8-ми ден ще се изпълняват едновременно покривни работи с до 8 души и топлоизолация по фасади с до 8 души, при което не може да се осигури спазването на **Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи.**
3. Спускането на отпадъците от покрива е предвидено за 11-тия ден, когато напълно е завършен покрива. Не е ясно къде ще се съхраняват демонтираните отпадъци през този период.

4. В разработения график няма резерв от време за:

- Организация на временна база и подготвителни работи,

- Приемане на скритите работи от строителния надзор,

- Осигуряване достъп за работа в жилищата на собствениците,

- Изпълнение на СМР за непредвидените и регламентирани до 10% разходи,

- Почистване на обекта, отстраняване на забележки и предаване на Възложителя.

Поради констатираните несъответствия и недостатъци в графика, преценката на комисията е, че участникът не осигурява качествено изпълнение на СМР, не гарантира безопасните условия на труд за работниците и безопасността и спокойствието на живущите, изкуствено е занижено времето за изпълнение и показаното времетраене не може да бъде спазено.Линейният график не отговаря на техническите изисквания на Възложителя, поради което предлага „ЕТ“Ас строй Янко Славов“ за отстраняване на основание чл.107, т. 2, б. „а“ и „б“ от ЗОП, субсидиарно приложим с оглед нормата на чл. 195 от ЗОП.

Комисията пристъпи към оценка и класиране на база обявения критерий за оценка на офертите - Оптимално съотношение качество/цена въз основа на Цена и качествени показатели:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Участник** | **Предлагана цена -К1** | **точки** | **Срок за изпълнение – К2** | **точки** | **Общо точки****К1+К2** | **Класиране** |
| **1.** | **„ДУНАВ“ АД** | 73131,98 лв. без вкл. ДДС или87758,38 лв. с включен ДДС | **50,00** | 42 к. дни | **50** | **100** | **Първо** **място** |
| **2.** | **„ДЖИ ТИ ЕР ГРУП“ ООД** | 83489,07 лв. без вкл. ДДС или100186,88 лв. с включен ДДС | **43,80** | 45 к. дни | **46,67** | **90,47** | Второ място |

С оглед на изложеното, комисията предлага на Възложителя да сключи договор с класирания на първо място участник Дунав АД за изпълнител на предмета на поръчката „Изпълнение на СМР за обновяване за енергийна ефективност на многофамилни жилищни сгради по Националната програма за енергийна ефективност на многофамилни жилищни сгради“ на сграда: Многофамилна жилищна сграда в гр. Русе, ул. „Алеко Константинов“ № 12, бл. „Люляк“.

На основание чл. 97, ал. 4 от ППЗОП, настоящият протокол се предава на Възложителя за утвърждаване, след което ще се изпрати на участниците и ще се публикува в профила на купувача.

**КОМИСИЯ:**

**Председател:**

инж. Пламена Пасева /пп/

**Членове:**инж. Лилия Пъргова /пп/

Милена Трифонова /пп/

* Вярно с оригинала на хартия;
* Заличена информация на основание чл.42, ал.5 от ЗОП и чл.2 от ЗЗЛД.